Seuntjie jaag met beseerde hoender na hospitaalDerek C Lalchhanhima (Foto: Sanga Says/Facebook) ŉ Klein seuntjie van Mizoram in Indië word as ŉ held bestempel op sosialemediaplatforms ná hy per ongeluk die bure se hoender met sy fiets getref en daarna met die beseerde hoender na ‘n hospitaal gejaag het. Die sesjarige Derek C Lalchhanhima het by die hospitaal aangekom en hulle om hulp gesmeek. Hy het tien roepees (ongeveer R2), al die geld wat hy gehad het, vir die personeel aangebied om die hoender te behandel. ŉ Foto van die seuntjie is op Facebook gedeel deur die gebruiker genaamd “Sanga Says” en dit het vinnig opslae gemaak. Meeste persone het hom in die kommentaar geloof en gesê “die mensdom is veilig in hande soos jong kinders soos hy”. Derek se skool het hom Donderdag vereer met ŉ sertifikaat tydens ŉ tradisionele seremonie vir uitnemende dapperheid. Dis nie duidelik of die hoender die voorval oorleef het nie. I guess by now you all know who this adorable kid is.Derek C Lalchhanhima (age 6) is being honoured by his school and… Posted by Sanga Says on Thursday, April 4, 2019